**Pénzügy és Számvitel felsőoktatási szakképzés**

**Záróvizsga témakörök**

* Az éves beszámoló részei, készítésének feltételei. Az éves beszámoló adattartalma. Az éves beszámoló részét képező különböző mérlegek felépítése. Az éves beszámoló részét képező kiegészítő melléklet célja, szerkezete. Az üzleti jelentés. Felelősség a beszámoló és az üzleti jelentés összeállításáért. A beszámolók elektronikus közzététele és letétbe helyezése.
* Az immateriális javak fogalma, csoportjai, szerepük a vállalkozásoknál. Az immateriális javak helye a mérlegben. Az immateriális javakkal kapcsolatos gazdasági események, és azok elszámolása, a bekerülési értékbe tartozó tételek. Az immateriális javak terv szerinti értékcsökkenésének megállapítása és elszámolása. A terven felüli értékcsökkenés és annak visszaírása. Az immateriális javak értékelése a mérlegben**.**
* A tárgyi eszközök fogalma, jellemzői, szerepük a gazdálkodásban. A tárgyi eszközök helye és csoportosítása a mérlegben**,** a bekerülési értékbe tartozó tételek. A tárgyi eszközök terv szerinti értékcsökkenésének megállapítása, az amortizáció számításának módszerei. A terven felüli értékcsökkenés és annak visszaírása. A tárgyi eszközök értékelése a mérlegben. A tárgyi eszközökkel kapcsolatos gazdasági események hatása a mérlegre és az eredménykimutatásra.
* A befektetett pénzügyi eszközök fogalma, jellemzői, szerepük a gazdálkodásban. A befektetett pénzügyi eszközök helye és csoportosítása a mérlegben, a bekerülési értékbe tartozó tételek. A befektetett pénzügyi eszközök értékvesztése és annak visszaírása. A befektetett pénzügyi eszközök értékelése a mérlegben. A befektetett pénzügyi eszközökkel kapcsolatos gazdasági események, és azok hatása a mérlegre és az eredménykimutatásra.
* A készletek fogalma, helyük és csoportosításuk a mérlegben, a bekerülési értékbe tartozó tételek. A készletek értékelése és nyilvántartása, helye a mérlegben. A készletek értékvesztése, és annak visszaírása. Főbb gazdasági események könyvviteli elszámolása, azok hatása a mérlegre és az eredmény kimutatásra.
* A követelések fogalma, fajtái**,** bekerülési értékük, értékelésük a mérlegben, különös tekintettel a devizakövetelésekre. Követelések értékvesztése, annak visszaírása. A behajthatatlan követelések kritériumai. Követelések engedményezése, beszámítása. Vásárolt követelések.
* A saját tőke fogalma, struktúrája, jelentősége a gazdálkodásban. Jegyzett tőke, jegyzett, de be nem fizetett tőke fogalma, kapcsolata, könyvelése. A lekötött tartalék, a tőketartalék és az eredménytartalék fogalma, képzésének célja, számviteli elszámolása. Az értékelési tartalék fogalma, lényege.
* A kötelezettségek fogalma, fajtái, tételei a mérlegben. A kötelezettségek mérlegtételének meghatározása. A kötelezettségek mérlegtételeinek értékelése**,** különös tekintettel a devizakötelezettségekre. A kötelezettségek és a mérleg, az eredménykimutatás, a kiegészítő melléklet kapcsolata.
* Az üzemi (üzleti) eredmény megállapítása összköltség, forgalmi költség eljárással. Az értékesítés nettó árbevétele (elszámolásának feltételei, időpontja), az aktivált saját teljesítmények értéke (tartalma, elszámolása), fogalmi értelmezése, elemei. Az egyéb bevételek és az egyéb ráfordítások fogalma, tartalma, hatása az eredményre. Az adózott eredmény levezetése, kapcsolódó eredménytételek elszámolása. Az eredmény elemzés és tervezés módszerei.
* A vagyoni helyzet alakulásának mutatói, a vagyoni helyzet elemzése a mérleg adatai alapján. A mérleg átfogó elemzésének eszközei, módszerei. A vállalkozás tőkeszerkezetének elemzése. Rövid és hosszútávú pénzügyi helyzet alakulásának mutatói, a likviditási mérleg. A jövedelmezőség vizsgálata a mérleg és eredménykimutatás felhasználásával. A vállalkozás szintű hatékonyság mutatói, a termelési értékek.
* A hozzáadottérték-adózás jellemzői. Az általános forgalmi adó értelmezése, jellemzői, működése. Az általános forgalmi adó területi, tárgyi és személyi hatályának értelmezése. A teljesítés helyének értelmezése az általános forgalmi adóban. Az adó alapja, az adó mértéke. Az adómentesség értelmezése és szabályai az általános forgalmi adó rendszerében.
* A személyi jövedelemadó jellemzői, hatálya és az adó alanya. A bevétel, a költség és a jövedelem értelmezése a személyi jövedelemadóban. A jövedelmek csoportosítása. A jövedelemcsoportok tartalma és az adó megállapításainak szabályai.
* A társasági adó általános jellemzői, alapelvei. Az adókötelezettség értelmezése és a társasági adó alanyai. A belföldi illetékességű vállalkozások társasági adóalap meghatározásának általános szabályai. A társasági adó fizetési kötelezettség meghatározása.
* A pénz időértéke. A jövőbeli érték és a jelenérték fogalma és számítása. A speciális pénzáramok: az örökjáradék és az annuitás fogalma, számítása, alkalmazásának főbb területei.
* Pénzügyi szolgáltatások, kiegészítő pénzügyi szolgáltatások. A faktoring fogalma és jellemzői. A lízing fogalma, formái, jellemzői.

Debrecen, 2021. április 20.

Dr. Darabos Éva

szakfelelős